OzLabs/hebrew-wiki-articles huggingface dataset:
קטמרן

סירת קטמרן (משמאל) עוגנת לחופיה של [[ספצס]]
מעבורת מסוג קטמרן בשימוש [[הצי האמריקני]]קָטָמָרָן היא סירה או ספינה המורכבת משני גופי ציפה המחוברים יחדיו. הקטמרן יכולה להיות מונעת באמצעות מפרש או באמצעות מנוע. סירות קטמרן משמשות גם כסירות תענוגות וגם כסירות ספורטיביות.

לרוב הקטמרן תהיה רחבה ומרווחת מסירה רגילה ואף תתאפיין ביציבות גבוהה בשל המבנה המיוחד שלה.

== היסטוריה ==
הקטמרן הומצאה על ידי הפאראבאס, קהילת דייגים בדרום הודו במאה החמישית. מקור השם הוא מהשפה הטמילית, המדוברת בדרום הודו. המילה מורכבת משני חלקים:
# קאטה - לקשור
# מאראם - עץ.
הקטמרן היא סירה או ספינה שבה השתמשו השבטים שחיים באיים כספינות בים הפתוח והסער בגלל יציבותה.

== ספורט ==
לקטמרן ספורטיבית מספר חלקים עיקריים:
* שני גופי ציפה הנקראים בידונים.
* שלדה המחברת בין שני הבידונים.
* טרמפולינה - רשת המגשרת בין שני הבידונים ומאפשרת לאנשי הצוות לעבור בין הצדדים.
* שני מפרשים:
** חלוץ - מפרש קטן הפרוש בקדמת הקטמרן ומאפשר לקטמרן לבצע תמרונים ביתר קלות.
** ראשי - מפרש גדול הפרוש במרכז הקטמרן. מפרש זה מהווה למעשה את לוכד הרוח העיקרי והוא אשר מניע את הקטמרן.

בדרך כלל קטמרן ספורטיבית מושטת באמצעות שני אנשי צוות:
* משיט - אחראי על ניווט הסירה, שולט בהיגוי הקטמרן ובמפרש הראשי.
* איש צוות - אחראי על איזון הסירה, שולט במפרש החלוץ.

עד כה במשחקים האולימפיים היו שני דגמים של קטמרנים: טורנדו ו-Nacra 17.

==קישורים חיצוניים==

* [http://www.cat-sail.co.il אתר עמותת שייטי הקטמרנים בישראל]
* 
==הערות שוליים==

קטגוריה:אוניות וספינות מפרשים
בית אימברגר

בית אימברגר
תקריב של החזית
בתי אימברגר (Imberger) הם שני מבנים במושבה הגרמנית בירושלים. הבית הקדמי ברחוב עמק רפאים 14 נבנה בשנת 1877 על פי תוכניות של האדריכל הרמן אימברגר, בן המשפחה, והבית האחורי נבנה בשנת 1926.

המבנים נבנו על ידי משפחת אימברגר שהייתה אחת המשפחות הוותיקות ממקימות המושבה הגרמנית. בעוד שהמבנה הקדמי בנוי בסגנון טמפלרי קלאסי – בית בן קומה אחת, שמעל דלתו כתובת מהתנ"ך, המבנה האחורי בן שלוש קומות ובנוי בסגנון מנדטורי.

על המשקוף של הדלת חקוק, בגרמנית, המשפט מספר ישעיהו:

==לקריאה נוספת==
*דוד קרויאנקר, ירושלים, מבט ארכיטקטוני, מכון ירושלים לחקר ישראל, הוצאת כתר, 1996.

קטגוריה:המושבה הגרמנית (ירושלים)
קטגוריה:טמפלרים: מבנים
קטגוריה:ירושלים: בתי מגורים
התזמורת האדומה (שולצה-בויזן והארנק)

"התזמורת האדומה" (בגרמנית: Rote Kapelle) היא כינוי שנתן הגסטפו לקבוצה מחתרתית בראשות הארו שולצה-בויזן וארוויד הארנק, שפעלה בגרמניה הנאצית עד לחיסולה בשנת 1942. כינוי זה ניתן גם לרשת ריגול בראשות ליאופולד טרפר, שלא היה לה קשר לרשת שבראשה עמדו שולצה-בויזן והארנק.

== היסטוריה ==
בול לזכר התזמורת האדומה של שולצה-בויזן והארנק
בראש "התזמורת האדומה" עמדו הארו שולצה-בויזן, קצין מודיעין בלופטוואפה, וארוויד הארנק (Arvid Harnack), פקיד במשרד הכלכלה, שניהם קומוניסטים בנטייתם הפוליטית, שלא היו מעולם חברי מפלגה רשומים. הקבוצה כללה גם את אשתו של שולצה בויזן ואת מילדרד פיש-הרנק - אשתו של ארוויד הארנק, וכן חברים נוספים מהאליטה החברתית של הרייך.

שולצה-בויזן התנגד לנאציזם עוד לפני עליית היטלר לשלטון, אך הצטרף ללופטוואפה ככיסוי. הוא המשיך להפגש עם מתנגדי נאציזם אחרים ובהם ליברטאס, אתה התחתן בשנת 1936. הארנק היה פעיל אף הוא בחוגים אנטי נאציים, אך בשנת 1937 הצטרף למפלגה הנאצית ככיסוי. בשנת 1939 נפגשו שתי הקבוצות והחל לפעול ביחד.

פעילותה העיקרית של הרשת הייתה איסוף מידע על פשעי מלחמה ורצח עם שבוצעו על ידי גרמניה, והפצת עלונים נגד היטלר. הם ניסו להעביר את המידע שהתקבל לארצות זרות, דרך קשרים אישיים בשגרירות ארצות הברית, וקשרים עקיפים בברית המועצות. הם התנגדו לניסיונות הסוכנים הסובייטיים לגייסם לשורותיהם.

באוגוסט 1942 הלשין יוהאן ונצל, חבר בקבוצתו של טרפר, אשר ידע גם על פעולתם של אנשי שולצה-בויזן, על פעילות הקבוצה לגסטפו, כפי הנראה לאחר שנעצר ועונה. חברי הקבוצה נעצרו והוצאו להורג בכלא פלצנזה.

אדווין טיטיינס שזכה בתואר חסיד אומות העולם לא נעצר עם יתר חברי הקבוצה אך נפטר בשנת 1944 מהתקף לב.

<center><gallery>
File:Harnak Arvid.jpg|ארוויד הארנק
File:Harnak Mildred.jpg|מילדרד הארנק (Mildred Harnack)
File:Shtebe_Ilza.jpg|אילזה סטבה
</gallery></center>

==קישורים חיצוניים==

* [http://www.yadvashem.org/odot_pdf/Microsoft%20Word%20-%201833.pdf על "התזמורת האדומה"], באתר יד ושם

קטגוריה:ערכים שבהם תבנית בריטניקה אינה מתאימה
קטגוריה:מחתרות במלחמת העולם השנייה
קטגוריה:ארגונים מתנגדים גרמנים למשטר הנאצי
קטגוריה:קהילת המודיעין הרוסית: מבצעים
דניסטר

דניסטר (ברומנית: Nistru; באוקראינית: Дністер; ברוסית: Днестр) הוא נהר באירופה, הזורם בתחומי אוקראינה ומולדובה. אורכו 1,362 קילומטרים. שטח האגן: 72,100 קמ"ר.

שמו של הנהר אינו בעל משמעות בשפות הסלאביות ולכן משערים כי מקור שמו הוא בשפה קלטית, של עם שישב באזור.

הדניסטר נובע מהרי הקרפטים ליד העיר דרוהוביץ' בגובה 900 מ' במחוז לבוב (גליציה) באוקראינה, בקרבת הגבול עם פולין ונשפך לתוך הים השחור בקרבת אודסה. הדניסטר קובע בחלק ממסלולו את הגבול בין רפובליקת מולדובה ובין אוקראינה וגם מהווה גבול בין המדינה הבלתי מוכרת, הרפובליקה המולדובית של טרנסניסטריה ובין יתר רפובליקת מולדובה.

בין יובליו הגדולים: זברוץ', סרט, ראוט. ליד העיר דובוסרי במולדובה נבנה סכר להפקת חשמל. כיום תנועת אניות קיימת עד הסכר של העיר דובוסרי.

==ערים על הדניסטר==

*חוטין – אוקראינה
*מוהיליב-פודילסקי – אוקראינה
*יאמפול – אוקראינה
*סורוקה – מולדובה
*אוטאץ' – מולדובה
*ריבניצה – טרנסניסטריה
*טיגינה – טרנסניסטריה
*טירספול – טרנסניסטריה
*נובודניסטרובסק – אוקראינה
*זאלשצ'יקי – אוקראינה
*האליץ' – אוקראינה 
*סמביר – אוקראינה
*סטארי סמביר – אוקראינה
*דובסרי – טרנסניסטריה 
*אקרמן (בילהורוד דניסטרובסקי; בשפך הנהר) – אוקראינה

==קישורים חיצוניים==

* 
* [http://www.encyclopediaofukraine.com/display.asp?linkpath=pages%5CD%5CN%5CDnisterRiver.htm מידע מאנציקלופדיה של אוקראינה]

קטגוריה:קצרמר מולדובה
קטגוריה:קצרמר טרנסניסטריה
קטגוריה:מולדובה: נהרות ונחלים
קטגוריה:אוקראינה: נהרות ונחלים
קטגוריה:הים השחור: נהרות
קטגוריה:נהרות גבול
קטגוריה:טרנסניסטריה
ארץ טרופית יפה

מתי כספי במופע ארץ טרופית יפה
"ארץ טרופית יפה" הוא פרויקט שירים ברזילאיים בנוסח עברי, שהוקלטו לראשונה ב-10 במרץ 1977 במסגרת תוכנית הרדיו "דו רה ומי עוד" ב"קול ישראל". התוכנית הפכה מאוחר יותר לאלבום שיצא לאור ב-1978, וגם למופע שזכה להצלחה רבה בישראל.

==רקע==
בשנות ה-70 הייתה המוזיקה הברזילאית בסגנון סמבה ובוסה נובה פופולרית מאוד בעולם, והשפיעה על אמנים צעירים בישראל. מתי כספי היה אחד האמנים הישראליים שהושפעו מאוד מהסגנון הברזילאי. כספי ואהוד מנור, שהיה ידידו ושותפו ליצירות רבות, יצרו גרסאות עבריות לכמה מהשירים הברזילאים הפופולריים ביותר. לביצוע השירים נבחרו אמנים צעירים יחסית שרובם היו אז בראשית דרכם.

אהוד מנור לא היה דובר פורטוגזית, ולפיכך נעזר בחבר צמד "הפרברים", אורי הרפז, אשר בילה את ילדותו בברזיל ורכש את השפה. התוצאה הסופית הייתה בחלק מהמקרים תרגום מקורב של המילים ובחלק אחר מילים חדשות ללא קשר למקור הפורטוגזי, תוך ניסיון לשמור על המצלול והמקצב המקוריים. עיבודי השירים קרובים מאוד לעיבודים המקוריים. הפופולריות של המופע ושל האלבום שיצא בעקבותיו הביאה את מתי כספי ואהוד מנור לעבד ולתרגם שירים ברזילאיים נוספים. את חלקם ביצע מתי כספי בעצמו, וחלקם ניתנו ללהקות כגון שוקולד מנטה מסטיק ואחרות.

באוסף נכללו שירים מאת ז'ורז' בן ז'ור, ויניסיוס דה מוראיס, אנטוניו קרלוס ז'ובים ויוצרים ברזילאים אחרים. כל השירים שנכללו בו זכו להצלחה קודם לכן בברזיל ובארצות אחרות. אלבום האוסף נערך והופק על ידי עודד פנחסי, והניהול המוזיקלי של המופע והאלבום נעשה בידי מתי כספי. אהוד מנור חיבר את הנוסחים העבריים של השירים. לצורך ביצוע השירים הוקמה להקה מיוחדת שכללה את הזמרים: מתי כספי, יהודית רביץ, קורין אלאל, יוריק בן דוד, צילה דגן וצמד הפרברים (יוסי חורי ואורי הרפז).

בעקבות הצלחתה של תוכנית הרדיו, הועלתה לבמה הפקה עם אותם המשתתפים שצולמה לטלוויזיה הישראלית. צילום המופע נעשה ב-14 באוקטובר 1978 בקיבוץ ברור חיל. במופע המצולם מופיעים גם נגנים ורקדנים בני הקיבוץ ממוצא ברזילאי.

למרות הצלחת התוכנית, האלבום והמופע, הלהקה התפרקה בתום ההופעות. חלק מחברי הלהקה - יהודית רביץ וצמד הפרברים - המשיכו לבצע שירים ברזילאים גם אחרי המופע, ואף יצרו מוזיקה בסגנון ברזילאי. יהודית רביץ אף הוציאה אלבום - "בוא לריו", שמורכב כולו מנוסחים עבריים לשירי ז'ורז' בן ז'ור. הפרברים הוציאו את האלבום "פרברים טרופיקל" עם שירים בסגנון דרום-אמריקאי.

כמו כן ב-1987 הוציא מתי כספי אלבום בשם "ארץ טרופית משגעת" שבו הוא שר יחד עם להקה ברזילאית שירים מהמופע "ארץ טרופית יפה", שירים ברזילאים מתורגמים אחרים ושירים מקוריים שכתב עם אהוד מנור.

==האלבום==

===רשימת השירים באלבום===

==חברי הלהקה==
*מתי כספי
*יהודית רביץ
*קורין אלאל
*יוריק בן דוד
*צילה דגן
*צמד הפרברים: יוסי חורי ואורי הרפז

==קרדיטים==
*מפיק ועורך: עודד פנחסי
*גרסה עברית לשירים: אהוד מנור
*עיבודים וניהול מוזיקלי: מתי כספי
*תיזמור כלי הקשה אהרון קמינסקי
*הפקת תקליט: עמירם הר-אבן
*עוזרת הפקה: רחל הרמתי
*טכנאי הקלטה: אבנר גל, יהודה מורים, גרשון מייטל
*הוקלט באולפני רשות השידור - נובמבר 1977

==קישורים חיצוניים==

* 
* [http://matticaspi.co.il/יצירה-והסטוריה/אלבומים/ארץ-טרופית-יפה-1977/ פירוט על ארץ טרופית יפה כולל מילות שירים וקטעים להאזנה], באתר של מתי כספי
* 

==הערות שוליים==

קטגוריה:אלבומי 1978
קטגוריה:אלבומים בעברית
קטגוריה:מוזיקה ברזילאית
קטגוריה:מתי כספי
קטגוריה:שירים שתורגמו לעברית
קטגוריה:קורין אלאל
צפרא כץ

צפרא כץ (באנגלית: Safra Catz; נולדה ב-1 בדצמבר 1961) היא מנהלת אמריקאית יהודיה ילידת ישראל. מכהנת כמנכ"לית של תאגיד אורקל העולמי. היא האישה ה-19 בהשפעתה בעולם על פי דירוג 100 הנשים המשפיעות בעולם של פורבס לשנת 2021.

== קורות חיים ==
כץ נולדה וגדלה בחולון, ובגיל 6 עברה עם משפחתה לברוקליין שבמסצ'וסטס. אביה הוא פרופסור לפיזיקה. היא בעלת תואר ראשון מבית הספר למנהל עסקים וורטון של אוניברסיטת פנסילבניה ותואר J.D במשפטים מבית הספר למשפטים של אוניברסיטת פנסילבניה.

כץ שימשה במספר תפקידי מפתח בבנקאות העולמית מאז 1986. היא מילאה תפקידים בכירים בבנקים להשקעות בעולם, בהם דונלדסון לופקין וג'נרט (Donaldson, Lufkin & Jenrette) שבו עבדה מאז 1997.

את דרכה באורקל החלה באפריל 1999, ובאוקטובר 2001 צורפה לדירקטוריון החברה. בינואר 2004 מונתה לנשיאת החברה, ובנובמבר 2005 מונתה גם לסמנכ"ל הכספים של החברה, תפקיד בו כיהנה עד ספטמבר 2008, ושוב החל מאפריל 2011. היא הייתה הכוח המניע בהשתלטותה של אורקל על חברת PeopleSoft, במחיר של 10.3 מיליארד דולר.

במאי 2008 מונתה לכהונה בת שלוש שנים בדירקטוריון בנק ההשקעות HSBC.

בשנת 2009 נבחרה למקום ה-16 בדירוג הנשים החזקות ביותר בעולם במגזין הכלכלי פורבס. באותה שנה גם דורגה על ידי מגזין פורצ'ן כאישה ה-12 בהשפעתה בעולם העסקים.

בשנת 2010 נמנתה כאישה בעלת השכר הגבוה ביותר בארצות הברית (כ-42 מיליון דולר בשנה). הונה האישי הוערך בכ-670 מיליון דולר ב-2017.

ב-18 בספטמבר 2014 אורקל הודיעה כי צפרא כץ ומארק הנד יחליפו את המנכ"ל לארי אליסון שהודיע על פרישתו.

לאחר הבחירות לנשיאות ארצות הברית 2016 מונתה על ידי הנשיא הנבחר דונלד טראמפ לחברה בצוות המעבר הנשיאותי.

ב-11 בדצמבר 2017 פורסם כי בפברואר 2018 תצטרף כץ לדירקטוריון חברת וולט דיסני.

במרץ 2018 פורסם שכץ היא אחת המועמדות להחליף את הרברט ריימונד מקמאסטר בתפקיד היועצת לביטחון לאומי של ארצות הברית.

כץ נשואה לגל תירוש ולהם שני ילדים.

==קישורים חיצוניים==

* [https://www.oracle.com/corporate/executives/safra-catz/ ביוגרפיה רשמית], באתר "אורקל" 
* 
* 
* 
* 

==הערות שוליים==

קטגוריה:מנהלות אמריקאיות
קטגוריה:אורקל
קטגוריה:אמריקאיות ממוצא ישראלי
קטגוריה:אמריקאים בתעשיית המחשבים
קטגוריה:בעלות תואר דוקטור מאוניברסיטת פנסילבניה
קטגוריה:בעלי תואר דוקטור מאוניברסיטת פנסילבניה
קטגוריה:בוגרות בית הספר וורטון
קטגוריה:בוגרי בית הספר וורטון
קטגוריה:אמריקאים ממוצא יהודי-רומני
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
קטגוריה:סגל בית הספר לעסקים של אוניברסיטת סטנפורד
ג'ון טורטורו

ג'ון מייקל טורטורו (באנגלית: John Michael Turturro; נולד ב-28 בפברואר 1957) הוא שחקן אמריקאי, זוכה פרס אמי. טורטורו ידוע בעיקר בתפקידיו בסרטי האחים כהן משנות ה-90.

== ביוגרפיה ==
נולד בברוקלין, ניו יורק שבארצות הברית למשפחה נוצרית-קתולית ממוצא איטלקי. למד לתואר ראשון באוניברסיטת המדינה של ניו יורק בניו פלאץ, ולתואר שני בבית הספר לדרמה של אוניברסיטת ייל.

את הופעותיו הראשונות עשה בשנות ה-80 בהצגות אוף ברודוויי ובסרטים שזכו להצלחה מקומית בלבד. ב-1988 שיחק בסרט "5 פינות" לצד טים רובינס וג'ודי פוסטר. ספייק לי התרשם מהופעתו בסרט זה וליהק אותו לעשה את הדבר הנכון. ב-1990 עשה את הופעתו הראשונה אצל האחים כהן בסרט צומת מילר ושנה לאחר מכן בתור ברטון פינק בברטון פינק ובעוד שני סרטים נוספים של האחים כהן. דמותו של "חזוס" (ישו) שגילם טורטורו בסרטם של האחים כהן, ביג לובובסקי, הפכה לדמות קאלט על אף שזכתה לדקות מסך ושורות תסריט מועטות.

ב-2005 זכה בפרס אמי עבור משחקו בסדרה מונק בתור אחיו הסובל מבעיות נפשיות של אדריאן מונק.

בשנת 2014 ביים את הסרט "רק ג'יגולו" שבו הוא משחק תפקיד מרכזי, בהשתתפות וודי אלן.

בשנת 2016 שיחק בדרמת האגרוף "ידי האבן" לצידם של רוברט דה נירו, אדגר רמירס, ואשר. באותה שנה גילם את דמותו של עורך הדין הנוירוטי ג'ון סטון, שסובל מאקזמת רגליים חריפה ואלרגיות כלליות בדרמת הטלוויזיה ליל האירוע שזכתה בשבחים רבים.

בנובמבר 2019 לוהק לגלם את קרמיין פלקונה, ראש המאפיה בעיר גות'אם, בסרט באטמן שיצא לאקרנים בשנת 2022.

בשנת 2022 כיכב בסדרת הדרמה ״ניתוק״ מבית אפל TV, בבימויו של בן סטילר.

==חייו האישיים==
טורטורו נשוי לשחקנית היהודיה קתרין בורוביץ', ולזוג שני ילדים, אמנדו ודייגו. איידה טורטורו היא בת דודה שלו.

==פילמוגרפיה חלקית==

=== טלוויזיה ===
*לא רעב ולא אוהב (2019) - דיבוב
*הקנוניה נגד אמריקה (2020)
*ניתוק (2022-הווה)
*מר וגברת סמית' (2024)

== קישורים חיצוניים ==

* 
* 
* 
* 
* 

==הערות שוליים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:בוגרי בית הספר לדרמה של אוניברסיטת ייל
קטגוריה:אמריקאים ממוצא איטלקי
קטגוריה:זוכי פרס אובי
קטגוריה:זוכי אמי בפריים טיים: שחקן אורח בקומדיה
קטגוריה:זוכי פרס גות'הם: שחקנים
קטגוריה:אמריקאים שנולדו ב-1957
סנט וינסנט

קינגסטאון שבסנט וינסנט, שנות ה-90 של המאה ה-19
סנט וינסנט (אנגלית: Saint Vincent) הוא אי געשי בים הקריבי הממוקם בין האי סנט לוסיה לבין הגרנדינים, ומהווה חלק מן המדינה העצמאית סנט וינסנט והגרנדינים שבאנטילים הקטנים. שטח האי 345 קמ"ר.

==היסטוריה==
מאז גילוי האי במהלך המאה ה-18, נאבקו המעצמות הקולוניאליות צרפת ובריטניה על השליטה בו והשטח היה שנוי במחלוקת. בשנת 1783 הסתיימה המחלוקת והאי נחכר לבריטניה. בשנת 1979 זכה האי לעצמאות.

==כלכלה ואוכלוסייה==
העיר הגדולה באי היא העיר קינגסטאון, בירת סנט וינסנט והגרנדינים, שבה מתגוררים כ-19,300 תושבים. זוהי עיר הנמל המרכזית של האי ומרכז הכלכלה והתקשורת בו.

בעיר צולם הסרט שודדי הקאריביים.
קינגסטאון, 2006

==גאוגרפיה==
הגבוה בהרי האי הוא הר הגעש לה סופרייר (La Soufrière), שגובהו 1,234 מטרים. ההר התפרץ בשנים 1812 ו-1902. בהתפרצות שאירעה ב-1902 נהרגו כ-1,680 נפשות. התפרצויות נוספות אירעו בשנים 1971–1972 ו-2020–2021.

==קישורים חיצוניים==

* 

קטגוריה:האנטילים הקטנים
קטגוריה:סנט וינסנט והגרנדינים: גאוגרפיה
סטיב ג'ונס (מדען)

סטיב ג'ונס (באנגלית: Steve Jones; נולד ב-24 במרץ 1944) הוא פרופסור לגנטיקה, כותב ספרי מדע פופולרי וכוכב טלוויזיה. 

ג'ונס כיהן פעמיים (בין 1995 ל-1999 ובין 2008 ל-2010) כראש המחלקה לגנטיקה, אבולוציה וסביבה בקולג' האוניברסיטאי של לונדון. עבודתו המחקרית מבוצעת במעבדת גאלטון שבקולג'. בנוסף, הוא מנחה תוכניות טלוויזיה ומחבר ספרי מדע פופולרי בנושאי ביולוגיה, בעיקר אבולוציה שבהם בין היתר בולט גם חוש ההומור השחור שלו. ב-1996 זכה בעיטור החברה המלכותית על שם פאראדיי על מפעלו להנחלת המדע לציבור הרחב. הוא גם מפרסם טור מדעי ביומון הבריטי דיילי טלגרף. 

ג'ונס הוא ולשי, נולד באברסתווית', שם למדו הוריו באוניברסיטה. לאחר סיום לימודיהם, המשפחה עברה לוויראל באנגליה לצורכי עבודה. 

ג'ונס פעיל באגודה ההומניסטית הבריטית והוא מבקר חריף של הגישה הבריאתנית של הנוצרים הפונדמטליסטים.

==ספריו שתורגמו לעברית==
* כמעט כמו לווייתן - מוצא המינים נכון לעכשיו בתרגומה של עדי מרקוזה-הס בהוצאת ידיעות אחרונות (2006).
* הבטחת הנחש בתרגומו של ניר רצ'קובסקי בהוצאת ספרי עליית הגג (2018).

== קישורים חיצוניים ==

* 

קטגוריה:בוגרי אוניברסיטת אדינבורו
קטגוריה:מחברי ספרי מדע פופולרי
קטגוריה:מדענים ולשים
קטגוריה:גנטיקאים בריטים
קטגוריה:סגל אוניברסיטת לונדון
קטגוריה:בריטים שנולדו ב-1944
איבון נווז'ן

איבון פייריק נווז'ן (בצרפתית: Yvonne Feyerick Nèvejean; 15 בנובמבר 1900 – 10 באוגוסט 1987) הייתה אחת מהמנהיגות של ארגון שעזר לילדים יהודים בבלגיה תחת הכיבוש הנאצי בבלגיה בזמן מלחמת העולם השנייה. נווז'ן תרמה להחבאתם של כ-4,000 ילדים יהודים, רבים במשפחות ובמוסדות קתוליים. לאחר המלחמה, זכתה לכבוד הן בתוך בלגיה והן מחוצה לה. ב-1965 קיבלה את תואר חסיד אומות העולם על ידי יד ושם, וב-1996 יצא לאור בבלגיה בול הנושא את דיוקנה.

נווז'ן עמדה בראש הסוכנות הלאומית למען הילד (Oeuvre Nationale de l'Enfance; ONE ), ארגון אשר הקים והפעיל רשת של בתי מחסה לילדים בכל בלגיה. הנאצים החלו לגרש את יהודי בלגיה בקיץ 1942. באותו זמן, המחתרת היהודית הגדולה בבלגיה, Comité de Défence des Juifs en Belgique, פנתה לנווז'ן בבקשה להציל ילדים יהודים אשר הופרדו מהוריהם. היא פעלה בעיקר לבדה, והסכימה לגייס את ONE למאמץ היהודי להצלת הילדים. הארגון בהנהגתה שיכן ילדים יהודים במשפחות אשר הסכימו לכך ובמוסדות על מנת להגן עליהם. בסופו של דבר, נווז'ן הצילה את חייהם של כ-4,000 ילדים יהודים. הילדים שהצילה נווז'ן, נקראו לימים ילדי איבון.

המחתרת היהודית מימנה את מבצע ההצלה המקיף שהוציאה נווז'ן לפועל, אך כשתרומתם לא הייתה מספקת, היא גייסה הון מבנקים ומהממשלה הבלגית הגולה בלונדון בראשות איבר פיירלו, וכן מהג'וינט. הגסטפו ביקש לעצור את פעולותיה, ועצר כמה מצילים וניצולים, אך ככלל הם לא הצליחו לעצור את המבצע הודות לעמידה האמיצה והעיקשת של נווז'ן ובלגים אחרים, כמו מלכת בלגיה, אליזבת', וליאון פלאטו ממשרד המשפטים הבלגי שהוכרזו גם כן כחסידי אומות העולם.

==ראו גם==
* ז'ן דמן

==קישורים חיצוניים==

* [https://righteous.yadvashem.org/?searchType=righteous_only&language=en&ind=0&itemId=4016598 איבון נווז'ן] - פעילותה להצלת יהודים בתקופת השואה, באתר יד ושם 

==הערות שוליים==

קטגוריה:בלגיות חסידות אומות העולם
קטגוריה:מצילים בשואה: בלגיה
קטגוריה:ילידות 1900
קטגוריה:נפטרות ב-1987
קטגוריה:בלגים שנפטרו ב-1987
מארי גאלאנט

מארי גאלאנט (בצרפתית: Marie-Galante) הוא אי בים הקריבי המהווה חלק מקבוצת איי גוואדלופ שבאנטילים הקטנים. האי מהווה חלק ממחוז צרפת מעבר לים גוואדלופ.

==גאוגרפיה==
שטח האי מארי גאלאנט כ-171 קמ"ר, ומתגוררים בו כ-12,009 תושבים (2006). מספר התושבים באי הולך ופוחת עקב הגירה שלילית: בשנת 1961 התגוררו באי 16,431 תושבים ובשנת 1991 כ-12,488 תושבים.
נכון לשנת 2006 צפיפות האוכלוסין באי היא 76 נפשות לקמ"ר.

האי מחולק אדמיניסטרטיבית לשלוש קומונות (communes):
* קפסטר דה מארי גאלאנט (Capesterre-de-Marie-Galante) ששטחו 46.19 קמ"ר ומתגוררים בו 3,559 תושבים (1999).
* גראן-בור (Grand-Bourg) ששטחו 55.54 קמ"ר ומתגוררים בו 5,934 תושבים (1999).
* סן לואי (Saint-Louis) ששטחו 56.28 קמ"ר ומתגוררים בו 2,995 תושבים (1999).

==קישורים חיצוניים==

* 

קטגוריה:גוואדלופ: גאוגרפיה
קטגוריה:האנטילים הקטנים
קטגוריה:צרפת: איים
קטגוריה:קצרמר גאוגרפיה של הקריביים
הר מוראן

הר מוראן (באנגלית: Mount Moran) הוא הר הממוקם בפארק הלאומי גרנד טיטון שבמערב מדינת ויומינג שבארצות הברית. ההר נקרא על שמו של תומאס מוראן, אמן באסכולת נהר הדסון. הר מוראן מהווה חלק מרכס טיטון (שהם בעצמם שלחה של הרי הרוקי) והוא השני בגובהו ברכס זה (לאחר הר גרנד טיטון) וממוקם בחלקו הצפוני של הרכס. גובה ההר 3,842 מטרים, ולמרגלותיו שוכן אגם ג'קסון. פסגתו של ההר מכוסה בשלג במשך רוב רובם של ימי השנה, ויש עליו אף מספר קרחונים.

במהלך רוב השנה, פסגת הר מוראן מכוסה בשלג, וישנם קרחונים קטנים על מדרונותיו, ביניהם קרחון סקיורי (Skillet Glacier) וקרחון דראגר (Drangon Glacier). האגם ג'קסון, השוכן למרגלות ההר, מהווה מוקד משיכה פופולרי למטיילים ולצלמים המגיעים לאזור. בשל הגישה המורכבת לפסגת ההר והצורך בטכניקות טיפוס מתקדמות, ההר מהווה יעד למטפסים מנוסים בלבד.<ref name=":0"></ref>

הכיבוש הראשון של פסגת הר מוראן התרחש ב-22 ביולי 1922, כאשר מטפסי ההרים לגראנד הארדי, בנט מקנלתי ובן ריצ' הצליחו להגיע לפסגה. מאז, ההר הפך לסמל של הפארק הלאומי גרנד טיטון ולמוקד טיפוס מוערך בקרב קהילת המטפסים.<ref name=":0" />

== קישורים חיצוניים ==

* [http://www.summitpost.org/mountain/rock/151412/mount-moran.html סקירה מקיפה על ההר]
* [http://www.jackieandalan.com/mtmoran.html יומן טיפוס על ההר מלווה בתמונות]

==הערות שוליים==

מוראן
מוראן
סובייט

סוֹבְיֵיט (ברוסית: Сове́т, "מועצה") היה גוף שלטוני בברית המועצות. הסובייטים היו מועצות מהפכניות שנבחרו על ידי אזרחי המדינה. בתחילת הדרך היו סובייטים נפרדים לנציגי הפועלים, האיכרים והחיילים. בהמשך הם התאחדו, ושמם הרשמי היה "סובייט של העם".

ברית המועצות הייתה ברית רפובליקות שבה השלטון נתון בידי מועצות נבחרות - הסובייטים. חברי הסובייט התאספו לישיבות ופעלו בנוסף לעבודתם הרגילה. הסובייט היה יחידת הממשל הראשונית בברית המועצות, והיו לו פונקציות חוקתיות וביצועיות. בחוקת ברית המועצות שגובשה ב-1918 הוגדר הסובייט כיחידת ממשל רשמית של מקום ואזור.

הסובייט הראשון הוקם בשנת 1905 בעיר איוואנובו ומטרתו הייתה ניהול השביתה במפעלי העיר. בסך הכל במהלך מהפכת 1905 הוקמו 62 סובייטים. כולם פוזרו עם דיכוי המהפכה וחבריהם הוענשו.

במהלך מהפכת פברואר הסובייטים הוקמו מחדש, ולקראת מרץ 1917 פעלו כ-600 סובייטים ברמות שונות. תוך זמן קצר הם אורגנו לרמות שונות, ולמעשה היו שלטון אלטרנטיבי לממשלה.

לאחר מהפכת אוקטובר הועבר השלטון במדינה לידי מועצת הסובייטים. 

השתלטות הבולשביקים על הסובייטים, הבסיס להפיכת ברית המועצות לדיקטטורה עריצה, גרם עם השנים להפיכת המושג 'סובייט' למלה נרדפת לעריצות, צרות אופק וקנאות. אלא שבתחילת הדרך פעלו מועצות עממיות באופן אליו כיוונו מהפכנים רבים שדגלו בהפיכתה של רוסיה לרפובליקה דמוקרטית-פרלמנטרית.<ref>ס"א סמית, המהפכה הרוסית, תל אביב, ידיעות ספרים, 2008.</ref> 

==קישורים חיצוניים==

* 
* 

==הערות שוליים==

קטגוריה:ברית המועצות: היסטוריה
קטגוריה:ברית המועצות: פוליטיקה
סמואל הנטינגטון

עטיפת רב המכר "[[התנגשות הציביליזציות" בשפה האנגלית]]
סמואל פיליפס הנטינגטון (בשם מלא באנגלית: Samuel Phillips Huntington; 18 באפריל 1927 – 24 בדצמבר 2008) היה פרופסור למדע המדינה, שכיהן כראש בית הספר ללימודים בינלאומיים באוניברסיטת הרווארד בארצות הברית. רבים ממחקריו עסקו באסטרטגיה לאומית, יחסי צבא-ממשלה והפיכות צבאיות.

== תולדות חייו ==
הנטינגטון, נולד בעיר ניו יורק ב-18 באפריל 1927. בגיל 18 סיים בהצטיינות את לימודיו באוניברסיטת ייל והתגייס לצבא. לאחר שירותו הצבאי, חזר ללימודים וקיבל תואר שני מאוניברסיטת שיקגו. בגיל 23 התחיל ללמוד באוניברסיטת הרווארד, ושם השלים את הדוקטורט במדע המדינה. 

ב-1950 מונה לחבר סגל בבית הספר לממשל של אוניברסיטת הרווארד, בתפקיד זה שימש עד 2006 למעט בשנים 1959–1962 בהן היה חבר סגל באוניברסיטת קולומביה. בשנת 1968, כתב חיבור שנוי במחלוקת אשר יצא נגד ההנחה, לפיה פיתוח כלכלי וחברתי של ארצות נחשלות יוביל להקמת משטרים דמוקרטיים יציבים בהן. בסוף שנות ה-60 היה הנטינגטון חבר במועצה לביטחון לאומי ויועצו של נשיא ארצות הברית לינדון ג'ונסון, והיה מהתומכים בשימוש בהפצצות כבדות באזורים מאוכלסים בדרום וייטנאם. בשנים 1977 ו-1978 עבד כמתאם מטעם הבית הלבן לתכנון מדיניות במועצה לביטחון לאומי, בתקופה שבה שימש ידידו זביגנייב בז'ז'ינסקי כיועץ לביטחון לאומי של הנשיא ג'ימי קרטר.

הנטינגטון נבחר לחבר האקדמיה האמריקאית לאמנויות ולמדעים בשנת 1965.

נפטר ב-24 בדצמבר 2008 במדינת מסצ'וסטס שבארצות הברית.

== ספריו ==

* סדר פוליטי בשינויים במערכות ובמוסדות פוליטיים: יצא לאור ב-1968, הספר עוסק בשינויים במערכות ובמוסדות פוליטיים.
* הגל השלישי של הדמוקרטיזציה: יצא לאור ב-1991, הספר עוסק בהפיכתן של מדינות רבות לדמוקרטיות במהלך שנות ה-70.
* התנגשות הציביליזציות: יצא לאור ב-1993, הספר עוסק בחלוקה של העולם לשמונה ציוויליזציות נפרדות, ומאבקן אחת בשנייה.
* מי אנחנו? האתגרים על זהותה הלאומית של אמריקה: יצא לאור ב-2004, הספר עוסק באיום על זהותה התרבותית-מערבית של ארצות הברית בעקבות ההגירה אליה, על-פי דעתו של הנטינגטון.

==קישורים חיצוניים==

* [https://web.archive.org/web/20071010220454/http://www.kivunim.org.il/article.asp?id=60 סמואל הנטינגטון ואנתוני גידנס, שני 'מערב']
* [https://web.archive.org/web/20080430041506/http://www.gov.harvard.edu/faculty/shuntington/ עמוד הבית של הנטינגטון] באתר אוניברסיטת הרווארד
* [http://www.icast.co.il/PlayerWin.aspx?file=http://pod.icast.co.il/a7a5e082-779f-4094-89d4-915ed8f6d953.icast.mp3&IndexID=527491&name=iCast כיצד טעה סמואל הנטיגטון בתאוריית התנגשות הצוויליזציות]- בפודקאסט 'עושים רוח' 
* משה ריינפלד, [http://www.news1.co.il/Archive/001-D-184608-00.html?tag=04-00-40 מת מחבר "התנגשות הציוויליזציות"], nfc
* ג'יימס ניקטרליין, [https://web.archive.org/web/20071019054559/http://www.kivunim.org.il/article.asp?id=66 האתיקה הפרוטסטנטית - סקירת ספרו החדש של ס. הנטינגון "מי אנחנו?"], באתר "קיוונים", פורסם במקור ב"קומנטרי", במאי 2004
* 
* 
* 

קטגוריה:ניו יורק: אישים
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת הרווארד
קטגוריה:סגל אוניברסיטת קולומביה
קטגוריה:תאורטיקנים במדע המדינה
קטגוריה:נשיאי האגודה האמריקאית למדע המדינה
קטגוריה:חברי AEI
קטגוריה:זוכי פרס גרומאייר: שיפור העולם
קטגוריה:בוגרי אוניברסיטת ייל
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת הרווארד
קטגוריה:חברי ועד השלישייה
קטגוריה:אמריקאים שנולדו ב-1927
קטגוריה:אמריקאים שנפטרו ב-2008
המדריך הפתוח

ממוזער
המדריך הפתוח (באנגלית: Open Directory Project, בסלנג: DMOZ) היה מדריך אתרים עולמי המבוסס על בדיקה יחידנית של האתרים פורטלים המתפרסמים בו על ידי עורכים מתנדבים.

שמו העממי של המדריך הוא דמוז (dmoz), כקיצור ל-Directory MOZilla. המדריך היה שייך לחברת Netscape שנקנתה על ידי AOL יחד עם המדריך. למרות שהמדריך שייך לחברה מסחרית, כל המידע הקיים בו מותר לשימוש תחת רישיון ייחוס.

המדריך הפתוח נסגר בתאריך 17/3/2017, עקב החלטה של בעלת המדריך, חברת AOL, להפסיק את תמיכתה בו. מאז סגירתו, הפך אתר המדריך לדף בעל עמוד אחד, ובו הודעה על הסגירה, יחד עם הפניות לארכיון המדריך ולפורום הדיונים שלו.<ref></ref>

==היסטוריה==
פרויקט המדריך הפתוח נוסד על ידי ריצ' סקרנטה ובוב טרואל בשנת 1998 מחברת סאן מיקרוסיסטמס תחת השם Gnuhoo. הקטגוריות של פרויקט Gnuhoo התבססו על מבנה הקטגוריות בקבוצות הדיון ב-UseNet.
הפרויקט עלה לרשת בחמישי ביוני, 1998 ושמו שונה מאוחר יותר ל-Newhoo. לאחר שנרכש על ידי חברת Netscape שונה שמו ל-Open Directory Project.

באוקטובר 1998 מנה המדריך מאה אלף כתובות, כשנה לאחר מכן הוא מנה מיליון כתובות. בשנת 2000 עבר הפרויקט את מספר הכתובות ביחס למתחרהו Yahoo directory עם 1.6 מיליון כתובות. עם הזמן, גבר הפרויקט על רוב מתחריו בתחום האינדקסים<ref></ref>.

==המדריך==
בדומה לסידור הקבוצות ב-Usenet מסודרים תוכני הפרויקט בצורה היררכית המאפשרת גישה מנושאים כלליים לנושאים ספציפיים.
במקור היו הקטגוריות: מבוגרים, אמנות, עסקים, מחשבים, משחקים, בריאות, בית, חדשות, הפניות, מדעים, קניות, חברה וספורט. בעוד שהקטגוריות הראשיות, לא שונו רבות, הקטגוריות המשניות משתנות בתדירות רבה.

ביולי, 1998, החל הפרויקט לפעול במספר שפות נוספות ונכון ליוני 2009 פעל האינדקס ביותר מ-80 שפות<ref></ref>.

===תחזוקה===
הפרויקט מתוחזק על ידי עורכים. בעוד חלק מהעורכים עוסקים בחיפוש והוספת אתרים חדשים, חלקם מתעסקים בתחזוקת המידע הקיים, תיקון שגיאות ומיון מידע. כדי לעזור בהסרת אתרים שירדו מהרשת, משתמש האינדקס בזחלן רשת בשם Robozilla הבודק האם האתרים קיימים. הזחלן אינו מסיר אתרים מבסיס הנתונים אלא מודיע לעורכים הפועלים בהתאם.

כיום, מייחסים חלק ממנועי החיפוש (למשל גוגל) חשיבות רבה לאתרים שמקושרים מהמדריך הפתוח בעת שקלול חשיבות הדף דבר היוצר סחר בדומיינים שקושרו מהמדריך.

הפרויקט עובד עם פורום מסוג phpBB ותוכנת החיפוש lsearch. כדי לאפשר תמיכה בריבוי שפות, תוכני האתר נמצאים בקידוד תווים UTF-8. לפני זה, הקידוד היה ISO 8859-1 עבור הערכים באנגלית, וקידוד לפי הצורך של השפה בדפים בשפות השונות.

==מדיניות==
האינדקס מנוהל על ידי עורכים בהתנדבות. בעת בדיקת הבקשה נלקחות בחשבון התרומות של המשתמש, הבנתו את התפיסה של המדריך הפתוח, הצורך בעורכים נוספים ועוד. כל עורך מקבל קטגוריה לערוך, והוא אחראי על עריכתה ועל עריכת כל הקטגוריות שתחתיה. עורך רשאי לבקש מינוי עורך לאחת מתתי-הקטגוריות עליהן הוא אחראי ולבקש לפתוח קטגוריות חדשות.

בעת קבלת בקשה להוספת אתר חדש הוא מועבר לעורך רלוונטי, החלטות העורכים מתבצעות על סמך מסמך עקרונות העריכה של האינדקס.

==קישורים חיצוניים==

* 

* [https://web.archive.org/web/20070216142830/http://dmoz.org/World/Hebrew/ המדריך הפתוח - הקטגוריה העברית]

== הערות שוליים ==

קטגוריה:אינטרנט
קטגוריה:מאגרי מידע
קטגוריה:אתרי אינטרנט שהושקו ב-1998
אברהם מנדלסון-ברתולדי

אברהם ארנסט מנדלסון-ברתולדי (בגרמנית: Abraham Ernst Mendelssohn Bartholdy; 10 בדצמבר 1776 – 19 בדצמבר 1835) היה בנקאי גרמני יהודי מומר, בנו של הפילוסוף משה מנדלסון ואביהם של המלחינים פליקס מנדלסון-ברתולדי ופאני מנדלסון.
200px

== חייו ==
נולד לפרומט ומשה מנדלסון בברלין והתחנך, כשאר אחיו, בשילוב של חינוך יהודי מסורתי ושל השכלה כללית ברוח הנאורות. היה חבר ב"אגודת הידידים", קבוצת האינטלקטואלים היהודים שייסד אחיו יוסף בברלין ב-1792 וכן היה חבר באקדמיה למוזיקה של ברלין. ב-1795 הקימו הוא ואחיו בנק בברלין, ואברהם נסע בעסקי הבנק לפריז אך חזר במהרה לגרמניה. ב-1804 שהה בהמבורג ושם נשא לאישה את לאה סלומון, מוזיקאית ונכדתו של יהודי החצר הברלינאי העשיר דניאל איציג. הוא גם הקים סניף של הבנק בהמבורג.

מנדלסון החזיק בדעה שזמנה של היהדות עבר ושמן הראוי שהיהודים ישתלבו בתרבות הגרמנית. לשני בניו פליקס ופאול, שנולדו ב-1809 וב-1812 בהתאמה, לא ערך ברית מילה. את שם משפחתו שינה לברתולדי בעקבות גיסו, אחיה של אשתו לאה, אם כי שמר על השם המיוחס "מנדלסון". ב-1816 הטביל את ילדיו לנצרות פרוטסטנטית וב-1822 המירו גם הוא ואשתו את דתם. בהמשך חייו נבחר לכהן במועצת העיר של ברלין.

ארבעת ילדיו הם:
*פאני מנדלסון (לימים פאני הנזל; 1805–1847), מלחינה ופסנתרנית;
*פליקס מנדלסון-ברתולדי (1809–1847), מלחין;
*רבקה מנדלסון-ברתולדי (1811–1858), שנישאה לימים למתמטיקאי הגרמני-צרפתי דיריכלה;
*פאול מנדלסון-ברתולדי (1812–1874), בנקאי.

לאברהם מנדלסון מיוחס המשפט "עד שהגעתי לגיל ארבעים הייתי בנו של אבי; ואחרי שהגעתי לגיל ארבעים הייתי אביו של בני".

==קישורים חיצוניים==

* 
* 

קטגוריה:בנקאים יהודים גרמנים
קטגוריה:יהודים מומרים גרמנים
קטגוריה:מתנצרים
אברהם
קטגוריה:גרמנים שנולדו ב-1776
קטגוריה:גרמנים שנפטרו ב-1835
סנקט פלטן

סנקט פלטן או סט. פלטן (בגרמנית: Sankt Pölten) היא עיר באוסטריה, בירת המדינה הפדרלית האוסטרית אוסטריה תחתית והעיר הגדולה ביותר בה. העיר שוכנת על גדות נהר טרייזן (Traisen) ונמנית עם הערים העתיקות במדינה. אוכלוסיית העיר מונה 52,716 תושבים נכון ל-2015.

==גאוגרפיה==
העיר שוכנת על גדות נהר טרייזן ועל הקצוות הצפוניים של הרי האלפים. היא חלק מה"מוסטפירטל", האזור הדרום-מערבי מבין ארבעת אזורי אוסטריה תחתית. העיר מחולקת ל-38 רבעים. בעיר עוברת הרכבת האוסטרית המערבית של ה-ÖBB, חברת הרכבות האוסטרית.

==היסטוריה==
קתדרלת ה[[בארוק בסנקט פלטן]]
החלק העתיק של העיר נבנה במקום שבו שכנה העיר הרומית העתיקה אאֵליום סנטיום אשר התקיימה בין המאה ה-2 למאה ה-4. בשנת 771 הוקם בעיר מנזר בנדיקטיני. בשנת 799 נקראה סנקט פלטן "טרייסמה". העיר נהייתה עיירה בשנת 1050 ונהייתה עיר באופן רשמי בשנת 1159. העיר נהייתה בירת אוסטריה תחתית על ידי החלטה של הפרלמנט האוסטרי תחתי בעשירי ביולי 1986. ממשלת אוסטריה תחתית שוכנת בסנקט פלטן מאז 1977.

===משמעות השם===
שם העיר בא משמו של התאולוג הנוצרי הקדום היפוליטוס מרומא: היא נקראה "סנקט היפוליטוס", לאחר מכן "סנקט פוליט", ולבסוף "סנקט פלטן".

===שלט האצולה והסמל===
שלט האצולה של סנקט פלטן מחולק לשני חלקים: מצד ימין זאב פרא כסוף על רקע תכול ומצד שני פס אדום על רקע לבן. צבעי העיר הם אדום וצהוב. סמל העיר מכיל את שלט האצולה של סנקט פלטן מוקף בכיתוב "Landeshauptstadt St. Pölten" כלומר "בירת המדינה סנקט פלטן".

==ערים תאומות==
סנקט פלטן היא עיר תאומה של הערים:
* 
* 
* 
* 
* 
* 

==קישורים חיצוניים==

* 

* 
* 

קטגוריה:אוסטריה תחתית: ערים
הצעה צנועה

הצעה צנועה במטרה למנוע מילדיהם של עניי אירלנד להפוך לנטל על הוריהם או על המדינה, ובמטרה להביאם למצב שבו יביאו תועלת לציבור (באנגלית: A Modest Proposal for preventing the children of poor people in Ireland, from being a burden on their parents or country, and for making them beneficial to the publick), המכונה על פי רוב בקיצור "הצעה צנועה" (A Modest Proposal), הוא מאמר סאטירי שפרסם ג'ונתן סוויפט בשם בדוי בשנת 1729 במחאה על עוולות השלטון האנגלי הפרוטסטנטי באירלנד ונזקיו של חוק העונשין הנוקשה בה. במאמר מאמץ סוויפט גישה של סטטיסטיקאי אטוּם, הגורס כי הפתרון הטוב ביותר לבעיית הילודה, העוני והרעב באירלנד הוא אכילת ילדיהם של העניים, צעד שיתרום להכנסתן של המשפחות העניות וישפר את איכות המזון העולה על שולחנו של הציבור.

==קישורים חיצוניים==

* 
* 

קטגוריה:סאטירה
קטגוריה:מסות
קטגוריה:ספרות אירית
קטגוריה:ספרות בריטית
קטגוריה:עוני
קטגוריה:שנות ה-1720
קלייב בארקר

קלייב בארקר (באנגלית: Clive Barker; נולד ב-5 באוקטובר 1952) הוא סופר, במאי קולנוע, יוצר קומיקס ואומן חזותי אנגלי.

==ביוגרפיה==
בארקר נולד בליברפול שבאנגליה. אחרי התיכון המשיך ללימודים גבוהים באוניברסיטת ליברפול, שם התמחה בפילוסופיה ובספרות אנגלית.

בארקר הוא הומוסקסואל מוצהר, וכיום הוא בן זוגו של הצלם דייוויד אמסטרונג.

===ספרים===
בארקר התחיל את הקריירה הספרותית שלו ככותב סיפורי אימה קצרים. את הנובלה הראשונה שלו, "משחק הארורים", פרסם ב-1986. לאחר מכן עבר לז'אנר הפנטזיה האורבאנית בספרים כמו "אימגאקה" ו"אבאראט".

בסיפוריו ניתן למצוא מספר מוטיבים חוזרים, כגון הטענה שבנוסף לעולם שלנו ישנם עולמות קסומים שחיים בצורה מקבילה למציאות שלנו (מוטיב שמשותף גם לעמיתו ניל גיימן); קשר ישיר בין מיניות לבין העל טבעי, ועוד. בארקר גם ידוע בפיתוח מיתולוגיות שלמות ומורכבות בספריו.

===סרטים===
בארקר ביים את הסרט הקצר הראשון שלו, "שולמית", ב-1973. זה היה סרט קצר כבן 20 דקות. ב-1987 ביים את הסרט הראשון שלו באורך מלא, "מעורר השאול", המבוסס על ספר פרי עטו. ואולם, בארקר לא הוציא לאור את הספר, עד חלוף שנה מתאריך יציאת הסרט לאקרנים. הסרט הפך לסרט פולחן והביא פרסום מיידי לבארקר. בעקבותיו נוצרו כ-8 סרטי המשך וכן סדרת אנימציה למבוגרים ב-2007.

ב-1990 הוא ביים את "יצורי הלילה" וב-1995 את "אדון האשליות". שניהם לא הצליחו במכירות. 

חלק מסיפוריו אומצו על ידי במאים אחרים והפכו לסרטים. המפורסמת בהם היא סדרת סרטי "קנדימן", שהראשון בהם יצא בשנת 1992.

===קומיקסים===
בשנת 1993 פנתה מארוול קומיקס אל בארקר שבבקשה לפיתוח קו גיבורים חדש, שאינו נמצא ברצף עם יקום 616. בתקופה זו כתב בארקר במקביל ארבעה קומיקסים שונים. 

חלק מספריו עובדו לקומיקסים בידי אומנים אחרים, ביניהם סדרת "מעורר השאול" וכן ה"סינוביט" הראשי, "ראש מחטים", קיבלו סידרה רצה משלהם.

==קישורים חיצוניים==

* 

קטגוריה:סופרי מתח ואימה אנגלים
קטגוריה:סופרים בריטים
קטגוריה:סופרים להט"בים בריטים
קטגוריה:להט"בים בריטים
קטגוריה:במאי קולנוע בריטים
קטגוריה:אנגלים שנולדו ב-1952
תכשיט

[[טבעת יהלום נפוצה בתרבות המערבית לציון אירוסין או נישואין.]]
שרשרת פרה-היסטורית העשויה מקונכיות שנמצאה באזור קרמס שבאוסטריה המתוארכת ל-39,000 עד 25,000 לפני הספירה.]]
תכשיט או עדִי (בריבוי: עֲדָיִים) הוא אביזר נוי, ובמקור סמל שבטי, המשמש לקישוט הגוף והבגד. במהלך השנים והתפתחות האנושות, התכשיט הפך גם ליצירת אמנות ולסמל תרבותי וחברתי. מאז ומעולם שימשו תכשיטים גם כסמל סטטוס וגם כמייצגי בעלי ממון. השימוש במתכות יקרות שמקורן מבטן האדמה ייחדו את התכשיט כפריט המשתלב בגוף האדם ומוכיח מעמד.

==חומרים==
התכשיטים היו קיימים משחר ההיסטוריה. בתקופות קדומות הם נוצרו מחומרים כגון עצמות, עץ וצדפות, ולאחר מכן מחומרים יקרים יותר כמתכות (זהב, כסף, פלטינה) ואבני חן (יהלומים, טופז, פנינים). החל משנות השלושים של המאה העשרים הפכו תהליכים תעשייתיים לנפוצים יותר בייצור תכשיטים תוך שימוש גם במתכות יותר זולות וכן בחומרים זמינים ועממיים כגון פלסטיק, בדים, עץ וכו'. במקביל לתעשיית האופנה, שהפכה ליותר עממית, התפתחה גם תעשיית תכשיטי האופנה שעבורה משתמשים, כאמור, בחומרים יותר זמינים וזולים כגון: מתכת גולדפילד, זכוכית וכן בשיבוץ אבנים לא יקרות.

==היסטוריה==
סיכת הפיבולה הגרמנית. ראשית המאה ה-5. מוזיאון קונסטיסטורישס, וינה.
<ref></ref>חפירות ארכאולוגיות במערות האדם הקדמון מגלות, כי כבר לפני 100,000 שנים נמצאו תכשיטים בשימוש.התכשיט הקדום ביותר שמצאו מוערך לכלפני 115,000 שנים. שנה פותחו התכשיטים הראשונים באמצעות שימוש בחומרי גלם דוגמת עצמות ושריונות רכים של חיות, אבנים ועצים. תחילה שימשו חומרים אלה כאמצעים לקשירת בגדים וחיבור עורות אלה לאלה, אולם בהמשך נמצאו עדויות לדגש ששם האדם הקדמון על עיצוב חומרים ושימוש בהם לצורכי קישוט ונוי. דוגמה לתכשיט קדום היא סיכת הפיבולה, ששימשה לחיבור גלימות בעת העתיקה ובימי הביניים. המבנה שלה התאפיין בשני מופעים: האחד דמוי סיכת ביטחון, והשני כקשת ומחט המושחלת עליה. המבנה הקשתי היה מורכב משני חלקים: קשת בצורת 'עיגול' פתוח, שעליה מורכבת מעין מחט עם קוף הנעה על גביה. המחט ננעצת בבד, ועל ידי סיבובה של המחט מעל לקשת נוצר החיבור בין הבדים.

==סוגים==
התכשיטים נענדים על רוב חלקי גוף האדם - מסיכות ראש ועד לטבעות על הבהונות. התכשיטים השכיחים ביותר הם ענקים, תליונים, מחרוזות, עגילים, צמידים וטבעות.

==בעלי מקצוע==
בעל המקצוע שיוצר תכשיטים בהם מכונה צורף, מעצב תכשיטים, ואת השם תַּכְשִׁיטָן הוסיף וחידש המילונאי ראובן אלקלעי. בעברית ספרותית מודרנית כונה צורף הזהב (או סוחר העוסק בזהב) זֶהָבִי, אולם מילה זו לא נקלטה בפי ההמון. המילה תכשיט נקלטה בעברית של ימי התלמוד, ועמה גם המילה תקשיט. לשתי המילים אותה משמעות, ושורשיהן קרובים גזרונית זה לָזה.

מקצועות הצורפות ועיצוב התכשיטים נלמדים כתואר ראשון ותואר שני באקדמיות לעיצוב ואומנות בישראל ובעולם. נערכות תערוכות רבות בתחום, הן מסחריות והן אומנותיות. התערוכות המסחריות הידועות נערכות בערים כמו בבזל, ויצ'נזה, ניו יורק, טבלוס אנג'לס. כמו כן, תערוכות בנושאי תכשיטים אומנותיים (one of a kind), נערכות במוזיאונים לעיצוב ואמנות חשובים בעולם.

== ראו גם ==
* רשימת תכשיטים
* תכשיט (שבת)
* תכשיטים במקרא
* אביזר אופנה

==קישורים חיצוניים==

* 
* 

== הערות שוליים ==

*
תכשיט
קטגוריה:אביזרי אופנה
עידן קרח

תיאור של כדור הארץ בתקופת עידן הקרח במצב מקסימלי של קרחונים. מבוסס על: "שינויי פחמן יבשתיים בתקופת עידן הקרח" מאת תומאס ג'יי קראולי
טמפרטורת האטמוספירה ובאחוזי הקרח ב-450,000 השנים האחרונות, בשני אתרים באנטארקטיקה (על פי Petit et al., 1999).]]
הבדל ברמות CO<sup>2</sup> [[טמפרטורה ואבק ב-500,000 השנים האחרונות]]
עידני קרח הן תקופות בהיסטוריית כדור הארץ שבהן האטמוספירה התקררה באופן משמעותי ואזורים נרחבים התכסו בים קפוא או בקרחוני ענק.

מאז נוצר, לפני כ-4.5 מיליארד שנים, חווה כדור הארץ מספר עידני קרח. סך כל השנים מסתכם בכ-15 עד 20 אחוזים מהיסטוריית כדור הארץ. בתקופה של "עידן קרח" שכבת הקרח כיסתה ככל הנראה כ-10 עד 30 אחוזים משטח כדור הארץ.

בדרך כלל מכוון המונח עידן הקרח לעידן הקרח האחרון, שהחל לפני כ-115,000 שנים והסתיים לפני כ-11,700 שנה.

==גורמים לתקופות הקרח (תופעות גלובליות)==

מספר גורמים אפשריים יכולים ליצור ירידת טמפרטורה שתוביל לתקופת קרח:
# פעילות השמש – הפעילות ועוצמת הקרינה של השמש משתנה. כאשר השמש פעילה יש בה יותר כתמי שמש ועוצמת הקרינה עולה. שינוי העוצמה משפיע על האקלים בכדור הארץ.
# זרם הגולף – זרם הגולף מניע זרמי מים חמים המשפיעים על האקלים באירופה. בתקופות מסוימות התקרר הזרם ולכן לא היה גורם משמעותי שחימם את הטמפרטורות באזור. בנוסף, בתקופות הקרח עצמן האוקיינוס בו עובר הזרם היה קפוא ומנע מן הזרם להגיע לאזור החופים.
# שינוי במסלול כדור הארץ סביב השמש (על פי מחזורי מילנקוביץ') – מסלולו של כדור הארץ סביב השמש הוא אליפטי אך אינו קבוע. יש מחזוריות של שינויי האקסצנטריות של המסלול הנמשכת 100,000 שנים לערך, המשפיעה על הטמפרטורה בכדור הארץ.
# שינוי בכיוון ציר כדור הארץ (על פי מחזורי מילנקוביץ') – ציר הסיבוב של כדור הארץ נטוי. נטייתו היא ביחס למישור תנועת הכדור סביב השמש, מישור זה נקרא מישור המילקה. לציר זווית נטייה קבועה וזווית פגיעת קרני השמש בקווי רוחב שונים בכדור הארץ מושפעת מזווית הציר. כאשר זווית הציר משתנה, משתנה גם פיזור קרני השמש על כדור הארץ ושינוי זה יכול לגרום לשינוי הטמפרטורה. זווית הציר הנוכחית היא בערך 23.4°. ככל שזווית הנטייה קרובה יותר ומאונכת למישור המילקה, פחות קרני שמש פוגעות בקווי הגובה הגבוהים. שינוי כזה עשוי לגרום להיווצרות תקופת קרח.
# שינוי בהרכב האטמוספירה – שינוי בכמות גזי החממה בעיקר פחמן דו-חמצני משפיעה על הטמפרטורה של כדור הארץ.
# האפקט ההפוך – בתקופות הבין–קרחוניות האקלים היה חם יחסית וקרחונים החלו להינמס. המסת הקרחונים משמעותה שהמים, שהיו בעבר קפואים, מתווספים לאוקיינוסים בכמויות גדולות. מים אלה קרים מאוד ומתוקים בניגוד למי האוקיינוס. תופעה זו גורמת לאפקט הפוך: המים הקרים משפיעים על טמפרטורת האוקיינוס ויכולים להורידה בכמה מעלות. השינוי הקיצוני בטמפרטורת האוקיינוסים משפיע על האקלים בכדור הארץ כולו ויכול לגרום לעלייה גדולה בשיעור הסערות, בהן יורדים משקעים רבים וכך גדלים הקרחונים. אפקט הפוך נוסף אשר נגרם מההתחממות המהירה הוא עלייה בכמות האדים באטמוספירה. ההתחממות גורמת לאידוי יתר היוצר מסך של עננים באטמוספירה החוסם את קרינת השמש וגורם להתקררות האקלים.
# חורף געשי – דומה במהותו לחורף גרעיני, ונגרם כאשר ענן נרחב של אפר געשי הנפלט בהתפרצות געשית בעוצמה גבוהה מחזיר את קרינת השמש בחזרה לחלל ומוריד את הטמפרטורה על פני השטח.

==ראו גם==
*עידן הקרח הקטן
*עידן הקרח האחרון

==קישורים חיצוניים==

* 
* 
* 
* 

קטגוריה:מדעי כדור הארץ
קטגוריה:שינוי אקלים
קטגוריה:קרח
כוונת

כוונת היא אמצעי המשמש לסיוע בכיוון, על ידי התאמת כיוון ההתבוננות של העין עם כיוון כלי הירי או כל אמצעי אחר. 
איור של כוונת ברזל של [[רובה M-16. כוונת ברזל מורכבת משני אלמנטים: חרירית שבצורת העיגול הקרובה לעין המכוון, והלהבית, מעין שפיץ, הנמצאת רחוקה יותר. על מנת ליצור "נעילה" על מטרה, יש ללכד את הלהבית במרכז החרירית (כפי הנראה בתמונה), והתלכדות זו יש לכוון על המטרה עצמה.]]
שתי כוונות של חברת [[מפרולייט: כוונת זאבון במבט של משחק ירי בגוף ראשון, ובחזית כוונת השלכה מפרו.]]
ישנם סוגים שונים של כוונות:
*כוונת ברזל - מערכת המורכבת בדרך-כלל על כלי ירי (אך גם על טלסקופים) ומאפשרת כיוון גאומטרי, כלומר המסתמך על יישור העין ושתי נקודות נוספות (כוונת אחורית וכוונת קדמית) על קו אחד, שעובר גם דרך הנקודה אליה מכוונים. הכוונת האחורית מורכבת בדרך-כלל מחריר כלשהו, והכוונת הקדמית מורכבת מפין או טבעת שיש להביא למרכז המבט הנצפה דרך החריר.
*כוונת אופטית:
**כוונת טלסקופית - מערכת עדשות המגדילה את האובייקטים בהם מביטים ומציבה צלב (crosshair) בנקודה אליה מכוון הנשק.
**כוונת השלכה (ראו למשל כוונות מפרולייט או טריג'יקון) - כוונת המשלבת מערכת עדשות (כלומר כוונת טלסקופית) עם סיב אופטי, המרכז אור לנקודה במרכז הכוונת, אליה מכוון הנשק.
*כוונת פגיון - מערכת אלקטרואופטית הכוללת מחשב ירי, שמשפרת באופן ניכר את דיוק הירי המבצעי.

עם הצמדת הכוונת לנשק (או לכל אמצעי אחר) אין היא מכוונת בהכרח לכיוון אליו הוא מכוון, ולצורך הכיוון יש לבצע תיאום כוונות.

==קישורים חיצוניים==

* 

קטגוריה:כלי ירייה - מבנה ופעולה
קטגוריה:מכשירים אופטיים
קטגוריה:עזרים טקטיים לכלי ירייה

es:Visor
אהרן גולדשטיין

אהרן גולדשטיין (19 בדצמבר 1902 - 12 באוקטובר 1976), קבלן בניין וחבר הכנסת.

== חייו ==
אהרן גולדשטיין נולד ב-19 בדצמבר 1902 בזלטופול שבאוקראינה. היה פעיל בתנועת "החלוץ". עלה לארץ בשנת 1921 ביחד עם רעייתו מרים, אחיו שלמה וגיסתו זינה. היה חבר גדוד העבודה. עבד כפועל בניין וביחד עם אחיו שלמה, היה ממייסדי שכונת בורוכוב וגבעתיים ואף שימש, תקופות מסוימות, כיו"ר הוועד המקומי של שכונת בורוכוב. היה חבר ההגנה.

משנת 1933 עבד כקבלן בניין, וביחד עם אחיו ייסד את חברת הבניה "האחים גולדשטיין". שלושת האחים, אהרן, שלמה ונפתלי היו שותפים בחברה, אשר הפכה לאחת מחברות הבניה הגדולות בישראל. בשנת 1952 נבחר ליו"ר התאחדות הקבלנים והבונים בישראל.

היה ממייסדי המפלגה הליברלית וחבר מרכז המפלגה, כיהן כחבר בכנסת החמישית, השישית והשביעית בין השנים 1963–1974. שימש חבר בוועדת הכלכלה, ועדת העבודה והרווחה וועדת הכספים.

אהרן גולדשטיין נפטר בביתו בגבעתיים, בשנת 1976.

==קישורים חיצוניים==
* 

== הערות שוליים ==

קטגוריה:חברי הכנסת מטעם המפלגה הליברלית הישראלית
קטגוריה:חברי הכנסת מטעם גח"ל
קטגוריה:אנשי העלייה השלישית
קטגוריה:קבלני בניין ישראלים
קטגוריה:גבעתיים: חברי הכנסת
קטגוריה:מייסדי שכונות בארץ ישראל
קטגוריה:חברי הכנסת החמישית
קטגוריה:חברי הכנסת השישית
קטגוריה:חברי הכנסת השביעית
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1902
קטגוריה:ישראלים שנפטרו ב-1976
דירוג (צי מסחרי)

בצי הסוחר דירוג (באנגלית: Rating) הוא איש צוות שאינו קצין. המלחים בצי הסוחר מתחלקים לכמה קבוצות בהתאם לתפקיד ולהכשרה. על המלחים מפקד רב המלחים שכפוף לחובל הראשון (חובל בכיר).

==בישראל==
תקנות הספנות (ימאים), תשס"ב-2002, קובעות חובת הסמכה לדירוגים שהם חלק ממשמרת הגשר באוניה או חלק ממשמרת המכונה. בסוגי ההסמכה נכללים: ימאי רב תכליתי, מלח משמרת, מלח כשיר, מכונן בכיר, עובד מנוע, עובד קיטור. בהסמכה עוסקת רשות הספנות והנמלים.

הימאים הדירוגים בישראל היו מאוגדים באיגוד הימאים הדירוגים. במרוצת השנים הוחלפו הימאים הדירוגים הישראלים בצי הסוחר הישראלי במאים זרים (נותרו עדיין קציני ים ישראלים).

קטגוריה:מקצועות ימיים
מול נבו

מול נבו הוא בסיס צבאי, שהוקם בשנת 1983 כהיאחזות נח"ל וכיום מחנה צה"ל מדרום-מזרח ליריחו, הממוקם סמוך לצומת אלמוג על כביש 90 ולמקומו הקודם של קיבוץ בית הערבה.

בספטמבר 2017 הבסיס עבר שיפוץ רב, ונמצא כיום בשימוש גדוד 47, "לביאי הבקעה".

== היסטוריה ==
ב-5 באפריל 1981 דנה ועדת השרים להתיישבות בהקמת יישוב בבית הערבה ב' - מול נבו. ביוני 1981 החליטה ועדת השרים לענייני ביטחון להקים שלושה האיחזויות נח"ל, בהם מול נבו.

היאחזות הנח"ל הוקמה בסוף 1983 וטקס העלייה על הקרקע התקיים במרץ 1984. המחנה נקרא על שם מיקומו מול הר בעבר הירדן המזרחי, שיש המשערים שהוא הר נבו.

צמוד לבסיס שוכן היישוב בית חגלה המכונה גם "רואה נבו".

בשנת 2002 הוקמה חברת הדרכה למסעות לפולין בשם מול נבו על ידי בוגרי תנועות נוער אשר שרתו בבסיס הנח"ל, באותו שם.

בספטמבר 2017 בסיס מול נבו נלקח בחסות גדוד 47, "לביא הבקעה", על ידי חיילי המחזור הראשון של הגדוד ומשמש כבסיס האם של הגדוד.

== קישורים חיצוניים ==
* 

== הערות שוליים ==

קטגוריה:מועצה אזורית מגילות ים המלח
קטגוריה:בסיסי צה"ל ביהודה, בשומרון ובבקעת הירדן
קטגוריה:בקעת ים המלח
וולטר זנגה

וולטר זנגה (באיטלקית: Walter Zenga; נולד ב-28 באפריל 1960), הוא כדורגלן עבר איטלקי, שוערן של אינטר מילאנו ונבחרת איטליה בכדורגל, וכיום מאמן.

== קריירה ==
זנגה החל את הקריירה שלו בנוער של אינטר, אך נשלח לשחק מספר שנים בליגות הנמוכות, לפני שחזר לקבוצה ב-1982. שנה לאחר מכן הוא כבר היה השוער הראשון של אינטר, תפקיד אותו מילא במשך אחת עשרה שנים. עם אינטר הוא זכה באליפות ("סקודטו") ב-1988–1989 ופעמיים בגביע אופ"א. הזכייה השנייה בגביע אופ"א הייתה ב-1994, בעונתו האחרונה במועדון.

זנגה היה שוערה הראשון של נבחרת איטליה, המארחת במונדיאל 1990. הוא הצטיין בטורניר ואיטליה סיימה אותו במקום השלישי. זנגה שבר את שיא הדקות הרצופות של שער נקי במונדיאל 1990, שהחזיק לפניו פיטר שילטון האנגלי. שיאו עומד על 518 דקות, קצת פחות משישה משחקים.

לאחר שעזב את אינטר שיחק זנגה מספר שנים נוספות באיטליה. לאחר מכן עבר לשחק ב-MLS שבארצות הברית. ב-1997 חזר לאיטליה כדי לשחק באופרת סבון, בה כיכבה גם אשתו. ב-1999 שב לשמש מאמן-שחקן ב-MLS, בהתחילו בכך את קריירת האימון שלו.

מאז שימש זנגה מאמן בליגת העל הרומנית, קודם של נאציונל בוקרשט ואחר כך של סטיאווה בוקרשט. לאחר שפוטר מתפקידו בסטיאווה עבר לאמן את הכוכב האדום בלגרד בסרביה, איתה זכה בדאבל.

בעונת 2006–2007 הוא אימן את גזיאנטפספור הטורקית. לאחר תקופה קצרה באיחוד האמירויות, שם אימן את אל-אין המקומית, חזר לליגה הרומנית (הפעם בדינאמו בוקרשט) וקיבל את ההזדמנות לאמן במולדתו. בעונת 2008–2009 הוא אימן את קטאניה והוביל אותה לעונה הטובה בתולדותיה, ללא מאבקי הישרדות. בסיום העונה החליט זנגה להתקדם לקבוצה חזקה יותר ובחר ביריבה השנואה מסיציליה, פאלרמו. פתיחת עונה לא טובה, גרמה לפיטוריו, אך הסגל שבנה הקדים את יובנטוס ורק במחזור הסיום הפסיד לסמפדוריה (של אוהד אינטר אחר, אנטוניו קאסנו) את הכרטיס לליגת האלופות. אף על פי שלא הסתיר בעבר את רצונו לאמן את אינטר, ולמרות היותו סמל ענק בעיני האוהדים (שתגובתם למראו של זנגה בחגיגות המאה של המועדון, במרץ 2008, אמרה הכל), חוסר הסבלנות של נשיא פאלרמו ופיטוריו מהמועדון היו בעוכריו כאשר אינטר חיפשו מאמן בסיום עונת הטרבל בקיץ 2010. רפאל בניטס נבחר לתפקיד וזנגה המשיך את עבודתו בסעודיה, בקבוצת א-נסר. לאחר חצי שנה עבר לקבוצת א-נסר מאיחוד האמירויות, בהמשך עבר לאל-ג'זירה מאותה הליגה. ביוני 2015 חזר לאיטליה לקבוצת סמפדוריה ופוטר מתפקידו לאחר כמה חודשים. לאחר חודש חזר למזרח התיכון לקבוצת אל שבאב לשלושה חודשים. ביולי 2016 מונה למאמנה של וולברהמפטון וונדררס מהצ'מפיונשיפ, ממנה פוטר לאחר שלושה חודשים. בדצמבר 2017 מונה למאמן קרוטונה.

==קישורים חיצוניים==

* 

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני סלרניטנה
קטגוריה:כדורגלני אינטר מילאנו
קטגוריה:כדורגלני סמפדוריה
קטגוריה:כדורגלני פדובה
קטגוריה:כדורגלני ניו אינגלנד רבולושן
קטגוריה:כדורגלני נבחרת איטליה
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:מילאנו: כדורגלנים
קטגוריה:מאמני כדורגל איטלקים
קטגוריה:מאמני ניו אינגלנד רבולושן
קטגוריה:מאמני סטיאווה בוקרשט
קטגוריה:מאמני הכוכב האדום בלגרד (כדורגל)
קטגוריה:מאמני אל-עין
קטגוריה:מאמני דינמו בוקרשט
קטגוריה:מאמני קטניה
קטגוריה:מאמני פלרמו
קטגוריה:מאמני א-נסר
קטגוריה:מאמני אל-ג'זירה (אבו דאבי)
קטגוריה:מאמני סמפדוריה
קטגוריה:מאמני וולברהמפטון וונדררס
קטגוריה:מאמני קרוטונה
קטגוריה:מאמני ונציה
קטגוריה:מאמני קליארי
קטגוריה:מאמני א-נסר (דובאי)
קטגוריה:איטלקים שנולדו ב-1960
מרכז תרבות העמים לנוער

270x270 פיקסלים
מרכז תרבות העמים לנוער (כיום מכונה גם בית יהודית) הוא מבנה המצוי בעמק רפאים, במושבה הגרמנית של ירושלים. 

המרכז הוקם בתרומת האגודה האמריקאית "ילדים לארץ ישראל" ונועד לשמש מקום מפגש עם תרבויות שנות מכל העולם. המרכז נחנך באפריל 1960 ותופעל על ידי עליית הנוער. בשנתיים הראשונות לפעילותו התקיימו במקום בין השאר תערוכות על מקסיקו, גואטמלה, פרס, חבש, שוודיה והולנד. אולם הפעילות של תרבות עמים הייתה דלה יחסית ועל כן נוצר שיתוף פעולה עם מחלקת התרבות של עיריית ירושלים שקיימה במקום פעילויות מגוונות לנוער, כמו תחרויות שחמט. כמן כן התקיימו במבנה פעילויות של משרד החינוך. בשנת 2001 עבר המבנה לניהול המינהל הקהילתי גינות העיר, ושמו הוסב ל"בית יהודית". בשנת 2008 עבר המבנה שיפוץ נרחב, ובחצר האחורית הוקם "גן שכטר" לפעילות לילדים. בשנת 2010 קויימו במבנה פעילויות בשבת, לראשונה במתנ"ס עירוני.

כתובת המרכז היא רחוב עמק רפאים 12 א.

==אדריכלות==
המבנה הוא מבנה בן ארבע קומות, שנבנה על פי תוכניות של האדריכלים מיכאל ושולמית נדלר. המבנה נבנה בסגנון מודרני, תוך ניגוד קיצוני לסגנון הטמפלרי של המושבה הגרמנית של המבנים סביבו. המבנה בנוי בסגנון הבינלאומי שהיה נפוץ בבתי תל אביב ובבנייה של שנות ה-60 של המאה ה-20 בירושלים ונעשה בו שימוש בעיקר במבני גבעת רם בקמפוס האוניברסיטה העברית. צורתו מלבנית ו"חתוך" מחזיתו חלון מוארך. המבנה מצופה אבן לבנה חלקה. ייחודו של המבנה - בקומותיו השלישית והרביעית הבנויות בסגנון אקווריום מזכוכית.

המבנה מופיע ברשימת המבנים לשימור של עיריית ירושלים.

==לקריאה נוספת==
*דוד קרויאנקר, ירושלים, מבט ארכיטקטוני, מכון ירושלים לחקר ישראל, הוצאת כתר, 1996.

==קישורים חיצוניים==
* 
==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:המושבה הגרמנית (ירושלים)
קטגוריה:ירושלים: תרבות
קטגוריה:ירושלים: מבנים לשימור
קטגוריה:מבנים ואתרים שתכננו שולמית ומיכאל נדלר ושמואל ביקסון
נחל בית זיתא

נחל בית זיתא הוא עמק בעיר העתיקה בירושלים, שהיה גלוי לעין בתקופה קדומה. הנחל נמשך מאזור המושבה האמריקאית של היום, המשיך דרומה לאזור בו שוכן מוזיאון רוקפלר, חצה את חומת העיר העתיקה ונשפך לנחל קדרון בסמוך לשער האריות.

בתקופת בית המקדש הראשון שימש הנחל כגבולו הצפוני של הר הבית, ובמקום נבנתה בריכת אגירה. בריכה נוספת נבנתה בו בתקופת בית המקדש השני. שתי בריכות אלה הן בריכות הצאן או "ברכת בית חסדא".

כיום נתיב הנחל סתום, ומכוסה על ידי מבנים רבים. 

==ראו גם==
* נחל קדרון
* בריכות הצאן
* כנסיית סנטה אנה
* בריכת ישראל

בית זיתא
פנדר (ימאות)

פנדר
פֶֿנדֶר (באנגלית: Fender) או בשמו העברי "פָּגוֹשׁ" הוא אביזר שתפקידו לחצוץ בין גוף של כלי שיט לבין הרציף או כלי שיט אחר.

ניתן למצוא פנדרים גם ליד אסדות קידוח או מצופים לצורך מניעה של פגיעה בהם. בדרך כלל מדובר בצורת גליל הממולא בחומר סופג מכות אך בכלי שיט קטנים כמו יאכטות משתמשים לעיתים גם בצמיגים משומשים.

אם לא תהיה מחיצה בין כלי השיט לרציף, עלולות המכות כתוצאה מתנועת הגלים ליצור חור בדופן כלי השיט ובכך עלולה להוביל לטביעה.

ככל שמשקל כלי השיט גדול יותר, כך הפנדר חייב להיות עבה יותר ומסוגל לספוג את המכה ביתר יעילות.

לרציפים ומבנים אחרים שיכולים לבוא במגע עם כלי שיט, כגון גשרים, מצמידים פנדרים קבועים.

==קישורים חיצוניים==

==הערות שוליים==

קטגוריה:חלקי כלי שיט